Diari Oficial de la Generalitat Valenciana


Sumari del DOGV 6242, del 09-04-2010 (2010/3354)

RESOLUCIÓ de 25 de febrer de 2010, de la Direcció General d'Empreses Agroalimentàries i Desenvolupament del Medi Rural, per la qual s'autoritza a Clóchinas Emilio, SL, la instal·lació d'un centre de depuració al terme municipal de València.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6242

Data del DOGV
:   09-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3354


Data del document
:   25-02-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * empresa privada

RESOLUCIÓ de 25 de febrer de 2010, de la Direcció General d'Empreses Agroalimentàries i Desenvolupament del Medi Rural, per la qual s'autoritza a Clóchinas Emilio, SL, la instal·lació d'un centre de depuració al terme municipal de València. [2010/3354]  
Vist l'expedient instruït a instàncies d'Emilio Isidro Barrio Falcón, en representació de Clóchinas Emilio, SL, amb CIF K71099477, sobre sol·licitud d'autorització administrativa per a la instal·lació d'un centre de depuració al terme municipal de València, i vista la proposta d'autorització de la Direcció Territorial de València amb data 12.11.2009, la Direcció General d'Empreses Agroalimentàries i Desenvolupament del Medi Rural resol:  
Primer  
Autoritzar, segons el que s'establix en l'article 41 de la Llei 9/1998, de 15 de desembre, de la Generalitat Valenciana, la instal·lació d'un centre de depuració de mol·luscos bivalves vius, situat al carrer de la Reina, núm. 231, baix, al terme municipal de València, amb les característiques descrites en el projecte visat núm. VA18005/09 el 18 de juny de 2009, realitzat per l'enginyer tècnic industrial Roberto Cavero García. L'establiment té una superfície ocupada de 30 metres quadrats.  
Este establiment complix les condicions mínimes d'higiene dels aliments establides en la legislació vigent, i disposa del número de registre sanitari 12.17486/V.  
Segon  
A l'establiment piscícola, del tipus depuradora, s'autoritza la depuració de mol·luscos bivalves vius. La capacitat màxima de depuració serà de 1.600 quilograms diaris.  
Este establiment està sotmés als requisits establits en el Reglament (CE) núm. 853/2004, del Parlament Europeu i del Consell, de 29 d'abril de 2004, pel qual s'establixen normes específiques d'higiene dels aliments d'origen animal, així com la resta de legislació d'aplicació.  
Tercer  
L'autorització tindrà vigència mentres no es produïsca la paralització de l'activitat sense causa justificada segons el parer dels servicis tècnics de la Conselleria d'Agricultura Pesca i Alimentació, o l'extinció d'autoritzacions emeses per altres administracions.  
Quart  
Qualsevol variació en el sistema de depuració s'ha de comunicar a la Conselleria d'Agricultura, Pesca i Alimentació per a l'autorització corresponent.  
Els organismes competents poden inspeccionar el funcionament de l'establiment, i el titular s'obliga a franquejar l'entrada als inspectors i tècnics corresponents.  
Cinqué  
L'incompliment de les normes establides ací se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.  
Sisé  
L'establiment piscícola autoritzat queda registrat amb el número 046 d'establiments de cultius marins, d'acord amb el que s'establix en l'article 55 de la Llei 9/1998, de 15 de desembre, de la Generalitat Valenciana.  
Seté  
L'establiment queda afectat al que s'establix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i ha de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques com de les que en formen part.  
b) El cessament de l'activitat.  
c) Les ajudes públiques concedides a l'establiment amb la indicació de la finalitat.  
d) Els canvis de domicili o raó social i del número d'identificació social.  
La present resolució no posa fi a la via administrativa i contra esta es pot interposar un recurs d'alçada davant de la consellera d'Agricultura, Pesca i Alimentació en el termini d'un mes comptador des de l'endemà de la notificació de la resolució, de conformitat amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 25 de febrer de 2010.- La directora general d'Empreses Agroalimentàries i Desenvolupament del Medi Rural: Amparo Montoro Blasco.